بسم الله والصلاة والسلام على رسول الله. النهاردة الدرس التاني ان شاء الله في الدورة التربوية في فن الزكر. اسرار الذكر. امبارح اتكلمنا عن طب ايه؟ الحمد اسرار كلمة الحمد لله الحمد لله تملأ الميزان الميزان اللي اكبر من الميزان اللي يسع السماوات والارض دهوت الحمد لله تملأه
النهاردة هنتكلم عن الحاجة التانية اللي بعد الحمد ابوء لك بنعمتك علي وابوء ايه؟ بذنبي. هنتكلم عن الاستغفار باذن الله سبحانه وتعالى. اول حاجة يا جماعة فيها عبادة لو انت عملتهم هيحصل مفاجآت في حياتك. فيه عبادتين. لو انت عملتهم هيحصل مفاجآت في حياتك. مفاجآت ايه هم
دول الاستغفار وازكار الصباح والمساء. الاستغفار هو ايه؟ وازكار الصباح والمساء. يعني ايه يحصل مفاجآت؟ هتفاجئ ان في مشاكل بتتحل في حياتك لم تكن تتخيلها. ازاي؟ تشخيصنا لمشاكلنا غلط يا جماعة. هتلاقي شاب جاي لك. انا مش عارف اتجوز. انا اموري الدنيوية صعبة. انا مش
اي وظيفة؟ انا نفسيتي تعبانة. انا حياتي متبهدلة. انا مش عارف اقوم ليل. انا مش عارف التزم. انا مش عارف اتوب. انا حياتي ملخبطة. انا مش عارف مالي انا مش عارف الدنيا مسدودة في وشي ليه ؟ تلت مشاكل حياتك بسبب عقوبات زنوب. خد بالك وتلت مشاكل حياتك بسبب اللي الشياطين عاملاه
فيك والحسد شياطين والحسد والسحر والحاجات دي كلها. وباقي مشاكل حياتك بسبب بقى ايه؟ ابتلاءات. بسبب بقى ايه ان انت نفسيتك بقى ان انت ما نتاش بتخطط لحياتك كويس ما انتاش عارف تعمل حياتك كويس. يبقى ازا حوالي تلتين مشاكل حياتك بسبب الشياطين
حسد من ناحية وبسبب زنوبك وعقوبات زنوبك من ناحية. يبقى انا لما استغفر باشيل ايه ؟ عقوبات الزنوب لما بدمن الاستغفار يبقى شلت جزء من مشاكل حياتي التي لم اكن اتخيل انها بسبب الزنوب. طيب لما احافز على ازكار الصباح والمساء حفز من الشياطين حفز من الحسد. حفز من السحر حفز كامل. بازن الله سبحانه وتعالى
يبقى انا رفعت عن حياتي كمان ايه ؟ الحاجات اللي بسبب الحسد وانا مش واخد بالي. الحاجات اللي بسبب الشياطين الشياطين مبهدلانا في حياتنا. واحنا مش حاسين مبهدلة. الناس اللي سايبة
اذكار وازكار الحفظ. واحنا مش واخدين بالنا. يبقى انا عايز اقول لك ان عبادتين هيعملوا مفاجآت في حياتك. ادمان الاستغفار وازكار الصباح والمساء. ليه لان هم بازن الله تفاجأ بعدهم ان فيه حاجات بتتغير في حياتك وانت مش عارف اتغيرت ليه؟ لان كانت الزنوب زاءت الشياطين مبهدلاك في حياتك وانت
ما انتاش حاسس يبقى ازا يا اخواني في الله هيفضل تلت بس في حياتك اللي هو الابتلاءات بقى والمشاكل بتاع الحاجات دي بالدعاء زائد السعي ان شاء الله في حلقات تتحل. يبقى ازا في تلات حاجات لو دخلوا في حياتك يقلبوا حياتك. حد يعرف يقولهم لي؟ رقم واحد الاستغفار. ادمان الاستغفار. رقم اتنين
ازكار الصباح والمساء رقم تلاتة الدعاء. رقم تلاتة الدعاء. شخصوا المشاكل صح يا جماعة. الراجل جاي للنبي عليه الصلاة والسلام بيقول له حياتي متلخبطة مش عارف اجمع حاجة من امور الدين في حياتي. الدين حاجات كتير والدنيا حاجات كتير. مش عارف اجمع. اعمل ايه يا رسول الله؟ قال له لا يزال
اسألك ربا ايه؟ بذكر الله. الله! يا رسول الله المفروض كنت تدي له قواعد علم الادارة. كنت تدي له كلام بقى وازاي يدير وقتي. النبي عليه الصلاة والسلام دله على
الذكر اللي لو داوم عليه هيورث معية الله ولو ربنا معه في الحياة هيعينه على كل حاجة لانه هيتعامل مع الحياة بحول الله وقوته مش بحوله هو وقوته. يا جماعة
عايزين حلول ربانية للمشاكل اللي احنا عايشين فيها. النقطة الاولانية اللي هنتكلم فيها استغفر على ايه؟ يعني انا الوقتي عايز اقعد استغفر الله العظيم واتوب استغفر الله الذي لا اله الا هو الحي القيوم واتوب اليه. استغفر على ايه؟ عدوا معي بقى انواع المعاصي اللي نستغفر ربنا عليها. رقم واحد معاصي السر
ركزوا معي. معاصي السر. ايه معاصي السر دي؟ اه اللي هي العادة السرية والفرجة على مواقع وحشة وكل منزر وحش شفته في قناة او على نت وكل نزرة حرام. ما هو النزر الحرام في الشارع خطفت خبطت دي نزرة وخطفت من هنا نزرة ودي وهي ماشية بصت على ده نزرة ده كل ده
معاصي سر يبقى معاصي السر دي كتير جدا كتير جدا في حياتنا معاصي السر وحتى الناس اللي التزمت في حياتها معاصي السر. معاصي السر ما بتتركش حد. طيب النوع التاني من انواع المعاصي معاصي القلوب معاصي القلوب
الله! هو انا مش باستغفر بس! يعني اللي ما وقعش في الزنا واللي ما اتعاملش بالربا! واللي ما سرقشي! واللي ما قتلش! يقول لك انا هاستغفر من ايه! يا عم تستغفر من
ايه ولا ايه ؟ معاصي القلوب يعني ايه معاصي القلوب؟ الشك هو انت يقينك كامل؟ شكوك والوسائل والحاجات اللي في الدين. الحاجة التانية الشرك الخفي، الرياء، النفاق هو انت قلبك ما فيش في رياء؟ استغفر من الرياء اللي في قلبك. استغفر من النفاق اللي في قلبك. امراض القلوب اللي موجودة غير معاصي القلوب ايه ؟ تلات حاجات
الران والنكت السوداء والغين. النبي عليه الصلاة والسلام قال لك اني لا يغان على قلبي. واني استغفر الله ايه؟ في اليوم سبعين مرة. يبقى داء الغين ده انت عارف ايه؟ لما تبقى الدنيا مشبرة شوية يعني ايه؟ حاجة خفيفة جدا جدا جدا لا يلاحظها
الا المديم اتصال القلب بالله. يعني احنا ما نفهمش موضوع الغين ده. الغين ده عايز مقامات عالية جدا عشان يدفعه. امال احنا نفهم ايه؟ الران الراند قتل. كتل الران اللي تراكمت على قلبك بسبب النظر الحرام والسماع الحرام والكلام الحرام والغيبة والنميمة. والمشي للحرام
والفرجة على موقع حرام والفرجة على قنوات حرام. وقصص رهيبة يبقى الرهن. غير النكت السوداء ان كل زنب عمل في القلب نكتة سوداء. يبقى تاني حاجة منها معاصي يقول له بسوء الزن بالله عند الابتلاء. لما ربنا يبتليك شوية وربنا عمل في كده ليه؟ تعلق القلب بغير الله ساعة ما بتحتاج حاجة تجري ورا المخلوق وتسيب الخالق
يبقى اول حاجة معاصي السر تاني حاجة معاصي القلوب. تالت حاجة معاصي النفوس. يعني ايه معاصي النفوس نفسك بقى؟ انا الانا اللي جواك دا هي الحسد الكبر العجب كل دي مصايب. لا يدخل الجنة من كان في قلبه مثقال ذرة من ايه؟ من كبر. مثقال ذرة
من مرض واحد من امراض النفس منع من دخول الجنة يبقى تستغفر الوقت ولا لأ؟ يبقى معاصي النفوس. رقم اربعة معاصي الفرائض الفرائض اه صلاة الفجر ده كل مرة صلاة الفجر بتروح عليك. وانت كان ممكن تزبط منبه وانت استهنت وانت نمت وكبرت. يا جماعة ترك صلاة الفجر من الكبائر
من الكبائر. يبقى معاصي الفرائض في الفرائض فيه نقص اه في الفرائض فيه نقص. ده غير اللي في الخشوع في الصلاة. وانك قاعد تفكر في الشرق والغرب جوة الصلاة. مش راضي
عشان تجمع قلبك على الله. يبقى معاصي الفرائض. من ضمن المعاصي النوع الخامس معاصي زمان. هو انت فكرك انك انت يا ابني انت مش تبت من معاصي زمان. انت مش تبت انت ايه
انت سبت في فرق بين تبت وسبت. انت كنت بتكلم بنات وسبت. انت كنت بتشرب مش عارف خمرة ومخدرات او سجاير وسبت. انت كان في علاقات محرمة وست انت كت عينك هيئة ارصاد على النت وعلى الدش وفي الشوارع وسبت انت كنت متبرجة وسبتي يبقى ازا فيه فرق بين توبتي
سبت غير تبت. يبقى انت لما تيجي تستغفر الوقتي لان الكلام ده يبقى ورقة الزنوب اللي هنعملها. لما تيجي تستغفر على معاصي زمان يبقى الفايدة بتاعة ده ايه؟ انك ما تفتكر معاصي زمان وايه تتوب منها مش تسيبها يعني تبكي وانت بتستغفر ربنا عليها. يا رب انا ندمت عليها. يا رب مش هرجع تاني. يبقى نتوب
النوع السادس من المعاصي اللي نستغفر عليها. معاصي الاخلاق والمعاملات والحقوق. اللي انت عملته مع والدك ووالدتك. كل تشويحة كل تعليق صوت عليهم حرمك اللي انت قاطعها. الله! ده ده ده من الكبائر الذنوب والعياذ بالله
شغلك الدنيوي اللي شغال شغلة دنيوية ومقصر فيها. الامانة تنتظر العبد على صراط الموزف اللي بيقعد في الشغل بتاعه سيب الناس. الدكتور اللي بيخون العيانين في الشغل بتاعه. الموظف اللي ما بيخلصش مصالح الناس. ويقول اعمل ايه وعلى قد ما الامانة في الشغل
الدنيوي ربنا يرزقنا الامانة يا رب ويتوب علينا. دي من الحاجات الخطيرة اللي فيها عقوبات معاصي بتتنزل عليها. عقوبات معاصي كتير جدا انا اعرف واحد اتحرم من الدعوة كان شغال في الدعوة بسبب آآ بسبب تقصير في حاجة دنيوية مش في حاجة دينية. يبقى الامانة في الشغل الدنيوي. بر الوالدين صلة الارحام
طب المعاملات المادية اللي انت خدت منهم امانات سلفني الكتاب ده سلفني البتاع لو ما رجعتهوش. المدرس اللي انت خدت عنده درس في يوم من الايام وخدت الفلوس وضربتها في جيبك
وانت نازل المدرس ده مين اصلا؟ المعاملات المادية غير المعاملات الاجتماعية. يبقى معاصي الاخلاق والمعاملات والحقوق. ها زنوبك في حق والدك ووالدك يبقى ده نوع من انواع المعاصي. المعاصي النوع الكام بقى النوع السابع ولا التامن السيئات الجارية. يعني ايه السيئات الجارية؟ قبل ما تلتزم علمت واحد التدخين
بيشرب دخان لحد دلوقتي وبسببك. قبل ما تلتزم علمت واحد طريق آآ موقع معين في النت او قناة. انت التزمت وهو لحد دلوقتي ايه بسببك كل ما تلتزم آآ آآ عملت ايه تاني في الساعات الجاية؟ الفيسبوك الشباب قاعدين على الفيسبوك يشيروا حاجات مليانة اختلاط ومليانة صور
محرمة ومليانة ومليانة حاجات غريبة ومليانة معازف ومحرمة ومليانة والشباب قاعدين يشيروها سيئات جارية. سيئات تستغفر على ايه تاني تستغفر على ايه كمان؟ معاصي في حق الاسلام. معاصيك في حق الاسلام كل منكر شفته وما غيرتوش. كل نازلة حصلت في الام
وانت ما شاركتش فيها. كل مرة كان مطلوب تنصر الاسلام فيها وما رضتش تنصره. شغلت بدنياك. كل مرة كان ممكن تنصر دينك بحاجة وانت ما نصرتش دينك بها. تقصيرك في الدعوة وهي فرض الى الله. تركك للدعوة الى الله وهي فرض. هذا ذنب. عشان كده سيدنا كعب بن مالك
كلنا عارفين قصة ثوب الكعب. تخلف مرة واحدة عن تبوك. شوفوا حصل فيه ايه. انت تخلفت عن الف تبوك. وانت مش حاسس انك انت عملت حاجة. يبقى لحد دلوقتي قلنا ها الاستغفار على ايه؟ حد يفتكر معي؟ معاصي السر صح؟ معاصي الايه
القلوب وفي معاصي القلوب ديت لسة يعني انا مش عايز اقول لك يعني ايه حاجة تانية تتفرع عنها معاصي رواسب الجاهلية معاصي الرواسب في جواك وانت ساكت عليها. يا جماعة ابليس انتكس بعد سبعين الف سنة عبادة. اوعى تفتكر انك انت لو سكت على مرض جوة قلبك انه مش في يوم من الايام هتعبد
سببه. عشان كده تلاقي فجأة يقول لك الاخ فلان انتكس. انتكس ازاي ؟ كان فيه معصية بيعملها وهو مستهتر بها. هي اللي وقعته بقت عاملة زي الشرخ في الجدار في
شرخ في عمود في اساس المبنى وقع المبنى كله. يبقى اللي في حياته ذنب وهو مستهين به لحد ما يوقعه. آآ آآ الانتكاس آآ آآ يعني آآ مش بس الانتكاس والعياز بالله انا عايز اقول لك حاجة تانية الارتداد. عارفين فتنة الممات ان الذين تولوا منكم يوم التقى الجمعان
انما استذلهم الشيطان ببعض ما كسبوا بسبب ذنوب افرض الشيطان بقى ببعض ما كسبت استزلك ساعة الموت في فتنة الممات. هو ممكن الواحد يرتد والعياز بالله. يا ابني انت سبعتاشر مرة بتدعي ربنا في الفاتحة. انك ما تموتش يهودي ولا نصراني. بتقول غير المغضوب عليهم ولا الايه؟ ولا الضالين. دول
اليهود ودول النصارى سبعتاشر مرة هو انا ممكن آآ الواحد والعياذ بالله قلبه يقلب عن الاسلام سيدنا ابراهيم بيقول واجنبني وبني ان نعبد الاصنام الله! ليه ؟ ربي انهن اضللن كثيرا من الناس. يعني ايه يا سيدنا ابراهيم؟ كلمة ترعب. بص للامريكان انت الازكى ولا هم؟ انت الازكى ولا اللي فازوا بنوبل
السنة دي في الفيزيا والكيميا والطب آآ انت الازكى صح؟ لأ هم الازكى. طب هم الكفار وانت مسلم ليه ؟ مش لاقيينك الازكى ولا لانك اللي فاهم اكتر ولا لانك اللي عارف تخطط اكتر. ولا لانك اللي بعيد النزر وبتعمل حساب المستقبل اكتر. ولا لكانك انك الاغنى ولا لانك الاجمل. هم احسن منك في كل حاجة
وانت مسلم وهم كفرة. يبقى اذا خاف ان قلبك يقلب. اللي هين مش بالاسباب. مش لانك فاهم ده حاجة محض بهبة من الله سبحانه وتعالى. محض هبة. واللي عايز ربنا يحميه من
في الانتكاس في العقيدة يدعو الكفار للاسلام. فربنا يشكر له دعوتهم للاسلام. فربنا يسبت الاسلام في قلبه. من ضمن الحاجات حكاية اللي نستغفر عليها معاصي السر معاصي القلوب معاصي النفوس معاصي زمان معاصي الفرائض زي الصلاة اللي احنا مضيعينها والعياذ بالله
في الاخر الصلوات احيانا ممكن تلف وتلقى في وجه صاحبها وتقول له ضيعك الله كما ضيعتني. ضيعك الله الصلاة تدعي على اللي صلاه. اصلا فما بالك باللي ما صلاش بقى ولا فرائض راحت ولا معاصي الاخلاق والمعاملات والحقوق زي بر الوالدين زي المعاصي الجارية معاصي
في حق الاسلام والدعوة اه والمعاصي بالاستعلاء بالطاعة. يعني ده نوع هو هو اللي بيزنب معاصي. وكمان اللي بيطيع معاصي اه انك تطيع ربنا وتقوم متكبر بالطاعة بتاعتك بالزات في المواسم اللي احنا فيها
زي موسم عشر ذي الحجة انك انت مثلا ايه في عشر ذي الحجة بتقوم الليل وبتصوم النهار وبتقرا قرآن وبتقعد في الجامع فتقوم انتهى لكنك ايه انك عملت حاجة حاجة عشان كده عباد الرحمن يبيتون لربهم سجدا وقياما. طول الليل بيصلي. بعدها والذين يقولون ايه؟ ربنا اصرف عنا عذاب جهنم. يبقى لم تزده
الا انكسار. عشان كده بعد الصلاة بتقول استغفر الله استغفر الله استغفر الله. لا تزيدك العبادة الا انكسار. لا تزيدك العبادة الا ايه؟ انكسار عشان كده سمعنا واطعنا ايه غفرانك ربنا لا. طب ده انت سمعت وقطعت بتستغفر على ايه؟ لا تزيدك العبادة الا انكسار. يعني الرسل استغفروا على ايه
الرسل احنا دلوقتي بنعدد عددنا يجي عشر حاجات نستغفر ربنا عليهم. وكل واحدة من دي جواها تفاصيل. وانت لما هتعمل ورقة الذنوب زي ما هنقول الوقتي ان شاء الله. ده انت قدامك لسه قصص
ها انت نفسك هتكتشف حاجات على قد قلبك وعلى قد رؤيتك. طيب نستغفر على ايه كمان؟ تعالوا نشوف الرسل استغفروا ربنا على ايه؟ عشان نوسع افقنا في استغفار كل الكلام ده هدفه حاجة واحدة. انك لما تعمل ورقة الزنوب تعملها صح
يبقى الوقت احنا بنحاول نوسع افقنا في الاستغفار. فاحنا عدينا اللي احنا نعرف نعده. طب تعال نشوف الانبياء بقى لما عدوا زنوبهم عملوا ايه. رسول الله صلى الله عليه وسلم له استغفار
استغفر ربنا فيه من تلتاشر نوع من انواع الزنوب. عدوا معي. اللهم اغفر لي. خطيئتي. ها؟ وجهلي واسرافي في امري وما انت اعلم به مني. اللهم اغفر لي جدي وهزلي وخطئي وعمدي
وكل ذلك عندي. اللهم اغفر لي ما قدمت وما اخرت. وما اسررت وما اعلنت. وما انت اعلم به مني انت المقدر وانت المؤخر وانت على كل شيء قدير. تلتاشر نوع من انواع المعاصي. النبي عليه الصلاة والسلام بيستغفر فيهم. يقول لك اغفر لي خطيئتي وايه؟ جهلي. المصيبة انك انت
اعصيه وانت مش عارف عظمة من عصيت. هو ده الجهل. شف النبي بيعلمنا نستغفر على ايه. اللهم اغفر لي خطئي وعمدي. المصيبة انك تبقى عارف ان ده حرام. وان ربنا قال ان ده حرام وبرضو بتعمله
عندي شوفوا النبي بيلتقط ايه في الزنوب؟ يعني النبي مش بيقول لك مسلا ايه الغيبة زنب اللهم اغفر لنا ذنوب اغفر للمسلمين زنوب بلا ده مصيبة الغيبة دي مش انها غيبة. مصيبة الغيبة في انها خطيئة مصيبة
يبقى اغفر لي خطيئتي ان الغيبة خطيئة. حاجة حرام. وجهلي وانك وانت بتغتاب انت مش عارف عظمة من امرك الا تغتاب. ده دي مصيبة تانية. واسرافي في امري انك اغتبت النهاردة وربنا غفر لك. فاغتبت بكرة فاغتبت بعده. فاغتبت بعده. ده دي مصايب تانية. وما انت اعلم به مني. انك
انت بتغتاب كان في قلبك امراض تجاه اللي انت بتغتابه حسد وحقد وغيرة. فالقضية مش على الغيبة بتاعة اللسان. اللهم اغفر لجدي وهزلي وخطئي وعمدي انك وانت بتغتاب كنت فاكر انها لعبة هزلي فاكر ان الغيبة دي يعني ايه؟ يعني وايه يعني ان ان تستحقر
اذكر المعصية وعمدي انك وانت بتغتاب عارف انها حرام وبرضو هغتاب. وكل ذلك عندي وكل ذلك عندي يعني ايه عارف لما اقول يا رب انا كل العبر في. يا رب انا كل ده عندي. يا رب كل المعاصي اللي انا عملتها. يا رب انا ما فيش حاجة وحشة الا وفي انك تتمرغ
على اعتاب الملك بالانكسار. كل ذلك عندي ده لازم اعتقادك مهما عبدت ربنا. اللهم اغفر لي ما قدمت. انا ياما اغتبت يا رب. وما ايه وما اخرت الله ما اخرت ده اللي ده اللي لسة جاي في المستقبل. انت بتستغفر ربنا على زنوب ما عملتهاش! اه ليه؟ لانك عارف انك يقينا
عطاسة يا عطاسي. انما انت ما انتاش ضامن ان ترزق الاستغفار في المستقبل. صح ولا لأ؟ انت بتستغفر الوقتي انما انت ما انتش ضامن انك ترزق الاستغفار في المستقبل فانت بتستغفر ايه
ايه ؟ مقدم. فانت بتدفع مقدم. فانت فما قدمت انا انا اغتبت زمان بس انا ممكن اغتاب تاني. وما اخرت. وما اسررت اللي جوة قلبي وما اعلنت الزنوب الجهر اللي انا عملتها قدام الناس. والناس اتعلمت مني ونشرت المعصية وما انت اعلم به مني. انت المقدم وانت المؤخر زنوبك اللي
او بتأخرك ذنوبك اللي بتطلعك لقدام او بتجيبك وراء وانت على كل شيء ايه قدير. يبقى ده استغفار للنبي بيعلمك تستغفر على ايه ؟ ده كل التلتاشر استغفار دول ممكن يحملوا على زنب زنب يعني زنب زنب من الزنوب اللي انت عملتها في حياتك تجيب التلتاشر نقطة دول
اننا ازنبت وانا عارف انه حرام وان انا ازنبت وانا مش معزم مقام اللي نهاني عن الزنب. وان انا ازنبت وانا في قلبي امراض هي اللي خلتني اذنب للاسف الشديد ابشع من الزنب نفسه. وان انا اذنبت الزنب ده وانا ممكن اقع فيه في المستقبل تاني. وان انا ازنبته الف مرة قبل كده فانا استمريت عليه واسرفت فيه. فيا اخواني ده
استغفار النبي عليه الصلاة والسلام. شوفوا الفقه بتاع الاستغفار. استغفار سيدنا سليمان. لما دبح العشرين الف خيل. قال رب اغفر لي. بيستغفر على كل في دقيقة قلبه شغل بغير الله فيها. شف استغفار على ايه ؟ استغفر على كل دقيقة شغل قلبه عن الله باي شيء فيها. استغفار
سيدنا داود اني تبت اليك واني من المسلمين. بيستغفر ربنا يتوب اليك الاول من الزنوب واني من المسلمين. استغفر ربنا على كل خدشت اسلامه لله او خدشت الاسلام لله. عارف لما يكون عندي عربية قديمة فالعربية خبطت فتقول العربية عمال يتحادسة النهاردة اقول لك ياه ده العربية دي مبهدلة
انما جايب عربية فبريكة لانج من الاجنص. فتقول لي العربية النهاردة حصل فيها مشكلة. يقول لك ايه ؟ حصل ايه ؟ اصل الخدشة في البوية مصيبة اصل تطبيقة صغيرة في الباب كارسة. ليه ؟ ده يقول لك العربية قلت عشر تلاف جنيه بمجرد بس انها اتخبطت او رشت من برة او او او. فسيدنا داوود بيستغفر ربنا
على كل خدش في الاسلام لله. اي معصية مهما كانت خدش في الاسلام لله. اه اه سيدنا نوح بعد تسعمية وخمسين سنة دعوة في اخر سورة نوح. اخر سورة نوح بعد دعوت قومي ليلا ونهارا. رب اغفر لي ولوالدي ولمن دخل بيتي مؤمنا وللمؤمنين والمؤمنات. استغفر ربنا بعد تسعمية وخمسين سنة دعوة! سبحان
والله العظيم. شفتم يا جماعة الاستغفار؟ اخر سورة المزمل بعد سيدنا محمد ان ربك يعلم انك تقوم وادنى من ثلثي الليل. ورجليه ورمت من القيام واستغفر الله طه ان الله غفور رحيم. بعد كل العبادة دي الاستغفار ده عبادة خطيرة. عشان كده يا اخواني النقطة اللي احنا هنتكلم عنها دلوقتي نستغفر ربنا ليه
نستغفر ليه؟ انت عارف الزنوب عاملة فيك ايه؟ يا ابني انت عارف انت محروم بسبب زنوبك من ايه انت مشخص انك ما بتقومش الليل ليه؟ اصل انا لما بنام متأخر يا ابني زنوب. انت مشخص ان ايمانيتك قليلة ليه؟ انت مشخص ان سكك
الدين مش مفتوحة في وشك ليه ؟ يا ابني زنوب. انت مشخص ان انت طريق الدين مش ميسر لك ليه ؟ ياما ناس اتحرمت من الدعوة بزنوب. ياما ناس اتحرمت من قيام الليل بزنوب. ياما ناس اتحرمت من طريق الدين بزنوب والعياز بالله. ذنوب حصلت حصلت كل ده حصل. يبقى الحرمان. عشان
كده يعني ايه استغفار؟ يعني ايه مغفرة؟ من المغفر. المغفر ده الغطاء اللي بيتحط على الراس في الحرب فلما ينزل سيف على الراس المغفر ده اللي يحميك منه كأن الزنوب دي سيوف هتجيبك نصين. عشان كده اللي بيحمي العمارة بيسموه ايه
غفير غفير من غفير حماية. والا تتسرق عشان كده يعني ايه ذنب؟ الذنب من الذنب اللي هو الديل انك عملت الزنب وانت فاكر ان الموضوع خلص. لأ يا حبيبي ده فيه توابع. هتفضل تدفع تمنها في الدنيا وعند الموت. وفي القبر ويوم القيامة
كما لو ما توبتش الى الله من هزا الزنب. لو ما استغفرتش من هذا الذنب. عشان كده النبي عليه الصلاة والسلام بيقول لربنا اعوذ بك من شر ما صنعت. يعني ايه؟ يا ابني ما فيش ذنب مش هينزل
العقوبة في قلبك وفي دنيتك وفي الرزق وفي الاخرة. طب والحل ايه؟ الحل الاستغفار. اوعى تفتكر الزنوب بتمنع اجابة الدعاء ست كانك دار واتحط فوقك الفتوحات مش عارفة تنزل. الفتوحات ما بتنزلش بسبب ذنوبك. والدعاء مش عارف يطلع بسبب ذنوبك ساجد
كأن بالظبط ماسورة مسدودة فانت قاعد فاتح الحنفية والحوض مسدود ليه؟ الماسورة مسدودة يا ابني ما بتسلكش. كأن حادسة على الطريق السريع واتصلنا بالاسعاف. الاسعاف مش هيعرف ييجي. ليه؟ الطريق زحمة
الفتوحات مش عارفة تيجي لك الفتوحات مش مش عارفة تجيلك يعني يعني استغفر الله العزيم اقصد يعني انت ساندها على نفسك. انت ساند السكة على نفسك الزنوب والرزق. حديسين وان كانا في سندهما يعني
في كلام الا ان يعني معناهم صحيح مية في المية. ان العبد ليحرم الرزق بالذنب يصيبه. والتاني من لزم الاستغفار جعل الله له من كل هم فرجا. ومن كل ضيق مخرجا. ورزقه من حيث لا يحتسب. الاتنين تبع ازاي ان الزنوب
بتحرم الرزق. او ان الاستغفار بيفتح به في الرزق. الاستغفار هيغير لك حياتك. الاستغفار هيعمل مفاجآت في حياتك. عشان كده شوفوا الاستغفار هيعمل لنا ايه. وانت خارج من المسجد بتقول اللهم ايه
اغفر لي افتح لي ابواب فضلك. افتح فتح الزنوب كانت قافلاها عليك. الاستغفار فات. طب وانت داخل المسجد اللهم اغفر لي واه تحليق ابواب رحمتك فتح كانت مقفولة وهتتفتح. الاستغفار هيفتح لك ابواب دين ودنيا في حياتك
هيفتح ما بينك وبين مولاك. عشان كده سبحان الله العظيم سيدنا نوح بيقول فقلت استغفروا ربكم انه كان غفارا. طب لما نستغفار ربنا يرسل السماء عليكم مدرارا. الذنوب كانت قافلة ابواب المطر. ويمددكم باموال
الزنوب كانت قافلة ابواب الرزق. وبنين الزنوب كانت قافلة الارحام. ويجعل لكم يا اخوانا الزنوب دي قافلة. فالاستغفار فتح من الله سبحانه وتعالى عشان كده لما بنقول في اول الصلاة اللهم اغفر لي آآ اللهم ايه باعد بيني وبين خطاياي كما باعدت بين المشرق والمغرب. اللهم
ونقني من خطاياي كما ينقى الثوب الابيض من الدنس. اللهم اغسلني من خطاياي بالماء والثلج والبرد. ده اسمه دعاء الايه استفتاح فتح كأن كانت مسدودة وعايز يفتح ما بينك وبين الخشوع ويفتح عليك في الصلاة استغفر ربنا في الاول
فالاستغفار ده فتح. اوعى تخلع الايه؟ المغفر. الذنب خطير جدا. ابليس بسبب زنب واحد بعد سبعين الف سنة عبادة. زنب واحد بيطرد سبع سماوات. ادم بسبب زنب واحد خرج من الجنة. وانت بتعمل كل الزنوب دي. شف انت عملت كم زنب ومتهيأ لك
لكن الجنة دي ببلاش يوم القيامة كده. الزنوب خطيرة جدا. عشان كده عايزين ندخل في النقطة الاخرانية يا جماعة. وهي التوصيات العملية. التوصيات العملية توصيات العملية بقى بعد كل ده ايه
آآ آآ رقم واحد طبعا توصيات العملية هي ملخصة اوعى تخلع المغفر. اوعى تخلع المغفر. ذنوبك هتجيبك نصين. ذنوبك دي زي بلطجية واقفين برة المسجد. زي سبع تمن تلاف بلطجي واقفين برة المسجد عايزينك انت. شف انت عملت كم زنب؟ سبع تلاف زنب مسلا! تمان تلاف. طب انت عملت سبع سبع تلاف مليون
تمن تلاف مليون زنب. مليارات يعني. يعني ربنا يعافينا يا رب دي زنوبنا كلنا. كل زنب ببلطجي. الزنب كأنه بلطجي بالزبط ماسك لك مطوة امسك لك سكينة وداخل عايز يجيبك نصين بها. والحل الايه؟ المغفر. المغفر اللي هو الاستغفار. الباب ده اعتبره المغفر سادد عنك البلطجية
اعتبر انك انت بس هم سبع تمن تلاف زنب اللي عملتهم. سبع تمان تلاف بلطجي واقفين لك برة. وعايزين يدخلوا عليك. اوعى تخلع المغفر. والله العزيم الطير انت حر. هيطيروك هيقطعوك ذنوبك هتشردك. زي ما قلنا تاني الكلمة اللي لازم نقولها تاني. العبادتين اللي هيعملوا مفاجآت في حياتك لو ادمنتهم
الاستغفار وايه ؟ ازكار الصباح والمساء عشان هنتكلم في ازكار الصباح والمساء ان شاء الله بازن الله. يعني بازن الله ربنا ازن في مرة قادمة آآ آآ الاستغفار. يبقى اول حاجة اول حاجة
حاجة في التوصية اعمل ورقة الذنوب. اعمل ورقة الذنوب ليه؟ عشان ما تستغفرش استغفار ميت. ما انت عدم احساسك بذنوبك هو السبب انك انت بارد في قضية الاستغفار. عدم استغفارك سببه حاجتين. عدم احساسك بزنوبك. انت ازنبت قد ايه؟ وعدم فهمك لخطورة الزنب
وان الزنوب مبهدلك قد ايه في حياتك. فاعمل ورقة الزنوب. عشان كده السيدة عائشة بتقول ان استغفارنا يحتاج الى ايه استغفار يعني ايه استغفار نحتاج الاستغفار؟ يعني انت استغفارك ده من زنوبك
يعني حط من ضمن الزنوب في ورقة الزنوب يا عم الشيخ اسلام ايه استغفارنا البارد. الباهت. يعني ايه؟ يعني استغفار اجرامي. يعني ايه؟ يعني انت عامل زي واحد بالزبط كده
اه جاب واد صغير ماشي في الشارع قال له تعال يا لا وقام دبحه بالسكينة وقام مقطعه اه وبهدله اخر بهدلة وقتله. فبعد كده ابوه معدي معلش بقى ايه المسامح كريم. المسامح كريم دي ايه؟ انت مش عارف انت عملت ايه؟ يا ابني اللي انت عملته ده تتحط فيه في حبل المشنقة. وفي الاخر
معلش المسامح كريم بقى وسامحني المرة دي وعديها لي يا ابني انت عرفت عملت ايه؟ عشان كده ان استغفارنا يحتاج الى استغفار انت المفروض تنهنه من البكاء وانت استغفر المفروض ان انت قلبك دامي من البكاء وانت بتستغفر. يبقى اول حاجة ورقة الذنوب. ورقة الذنوب. هنكتب فيها هتكتب فيها العناصر التانية. انا هديك العناوين
انت تملى ها هديك العناوين وانت ايه وانت تملاها. العناوين ايه ها معاصي السر اتنين معاصي القلوب مصايب القلوب امراض القلوب. رقم تلاتة معاصي النفوس امراض النفوس اللي جواك اللي مثقال ذرة من مرض واحد منها هو الكوبري بس يدخل جهنم. والعياذ بالله. رقم اربعة معاصي قبل التوبة والالتزام. انت سبت وليس تبت. رقم
خمسة معاصي الفرائض. الصلاة اللي احنا بنصليها دي يا جماعة هنقابل ربنا بها ازاي؟ رقم ستة معاصي الاخلاق والمعاملات والحقوق فعاق الوالدين والمعاملات المادية والشغل الدنيوي وعدم الامانة رقم ستة السيئات الجارية الحاجات اللي انت عملتها وممكن تكون بطلتها. بس فيه ناس اتعلمتها منك وقاعدة تعملها لحد دلوقتي. رقم سبعة معاصي
في حق الاسلام والدعوة الى الله. والدعوة الى الله فرض. رقم تمانية معاصي الاستعلاء بالطاعة. ان الطاعة مش بتكسرك. الطاعة بتخليك انت عندك عقب وده سبب انك ما بتستمرش على الطاعة. لانك لو اتكسرت بسبب الطاعة تزداد طاعة. رقم تسعة
استغفارنا البارد الباهت. ده من الايه؟ المعاصي. ورقة الزنوب انت املاها بقى ايه زي ما انت عايز. بعد كده الحاجة التانية في التوصيات ورد الاستغفار يعني ايه ورد الاستغفار؟ يعني ازاي بقى الاستغفار يبقى الواقع في حياتك؟ رقم واحد خلي لك لازمة على لسانك يا رب اغفر لي يا رب. ركبت ميكروباص يا رب اغفر لي
ركبت قطر يا رب اغفر لي. دي خرجت من بيتك يا رب اغفر لي. قعدت على كرسي يا رب اغفر لي. لعلك توافق ساعة اجابة فربنا يغفر لك. يبقى حط عطيه قضية ان ربنا يغفر لك في دماغك
خلي لازمة على لسانك. اللهم اغفر لنا يا رب. اللهم اغفر لنا يا رب. استسمر بقى الاستغفارات الموظفة. يعني وانت داخل المسجد اوعى تنسى اللهم اغفر لي افتح لي ابواب رحمتك وانت خارج. اللهم اغفر لي وافتح لي ابواب فضلك. اوعى تضيع بقى ازكار الاستغفار الموظفة. اول آآ الصلاة اللهم باعد بيني وبين خطاياك ما بعدت
بين المشرق والمغرب بين السجدتين رب اغفر لي رب اغفر لي. يبقى الاذكار الايه؟ الاذكار اذكار الصباح والمساء سيد الاستغفار تقوله الفجر وبعد وبعد العصر ده من ازكار الصباح والمساء. استغفار الاسحار العشر دقايق اللي قبل الفجر. الخمس دقايق اللي قبل الفجر. التلات دقايق اللي قبل الفجر
ها يعني تظبط المنبه خمس دقايق بدري. بس وتستغفر ربنا سبحانه وتعالى. يبقى ده ايه؟ ورد الاستغفار. اه اه اكثر من الاستغفار بقى قدر خلي ديت زي راس الحربة اللي بتزكرك بالاستغفار في حياتك. وباقي اليوم تذكر الاستغفار. طيب رأي في التوصيات توصية تانية
لما تذنب بقى تعمل ايه ؟ طب ده الاستغفار. طب لما اذنب اعمل ايه ؟ فيه ناس لما بتزنب بتحبط وتنتكس. فيه واحد لما يزنب يجي له اكتئاب نفسي. يا ابني عمرك
هتبطل زنوب. الله! اومال ابقى ملتزم ازاي ؟ يا ابني الفرق بين الملتزم والعاصي مش ان ده ما بيزنبش وده بيزنب ، اومال الفرق ايه ؟ ان ده لما بيزنب بيتوب وده لما بيزنب
بيكبر ومستبيع. انما النبي عليه الصلاة والسلام بيقول ما من عبد مؤمن الا وله ذنب. يعتاده الفاينة بعد الفينة. ما فيش واحد مش هيزني. لولا لو انكم لتزنبون لذهب الله بكم واتى بقوم يذنبون فيستغفرون فيغفر الله لهم. طب لما تذنب فقه التعامل مع الذنب. ده من
انواع الفقه الخطيرة اللي غايبة عن كثير من الملتزمين. فقه التعامل مع الزنب. رقم واحد اول ما تذنب تطبق سنة ايه؟ ركعتي التوبة. تقوم تتوضأ وضوء حلو وتقوم مصلي ركعتين وتستغفر ربنا. ربنا وعدك انه هيغفر لك. على لسان النبي صلى الله عليه وسلم. رقم اتنين لا تحبط. لا تحبط لما تزنب. ولكن
قوم وكمل قوم وصل ركعتين التوبة وايه واعمل اعمال صالحة طيب. طيب من ضمن التوصيات العملية لما تلاقي الدنيا ضاقت عليك بقى ساعات كده ساعات مسلا تلاقي فجأة ابواب الرزق اتقفلت. تلاقي مسلا هم نزل على قلبك. والله يا جماعة احنا دايما لما الام تزعل قلبها ايه؟ اه انا انا
نفسيتي تعبانة طب ما تجرب كده تقعد تستعيز بالله من الشيطان الرجيم شوية هتكتشف ان كل دي كت شاطئ وان الهم ده راح. طب ما تقعد تستغفر شوية هتكتشف ان كل ده كيد الزنوب
يا جماعة مش عايزين ننسى اثر الشياطين والحسد في حياتنا واثر الزنوب في حياتنا. ما ننساش العبادتين دول ابدا. يبقى لما تضيق لما تلاقي نفسك في الدين كان قيام الليل حلو وكانت العبادة معك حلوة وتكبيرة الاحرام والخشوع في الصلاة. فجأة راحت منك كل حاجة في الدين. فجأة لقيت الدنيا قفلت وقلبك داق ونفس
تاني ولقيت نفسك ما لكش نفس تعبد ربنا. لما تضيق اجري على الاستغفار. قم ليلة من الاستغفار. اقعد لك ساعة في المسجد اقعد استغفر ربنا وابكي بين ايدين ربنا بالاستغفار بس. غالبا ان شاء الله هتلاقي اللي حصل لك ده كان بسبب زنوب يا كان بسبب حاجة وربنا صرفها عنك بسبب الايه؟ بسبب الاستغفار
يبقى لما تضيق وتقفل موضوع ان تهرب ان تهرع الى الاستغفار. اللي هو خد لك ليلة قيام بالاستغفار كده. آآ اخر حاجة ما تنساش بقى حديس النبي عليه الصلاة والسلام. طوبى لمن وجد في صحيفته استغفار كثير. يبقى بالذات شعبان شهر رفع الاعمال الى الله كتر من الاستغفار
زائد دايما طوبة دي شجرة من اشجار الفردوس الاعلى يا جماعة. يعني الاستغفار ده ممكن يرفعك للفردوس الاعلى. يعني دي عبادة الواحدة هترفعك للفردوس الاعلى. بس ايه؟ لمن وجد في صحيفة استغفار ايه؟ كثير يبقى لما تستغفر استغفار كثير جدا جدا باذن الله سبحانه وتعالى داوم على الاستغفار ترزق الفردوس الاعلى مرة تانية
لو انت اكثرت من الاستغفار ومن ازكار الصباح والمساء داومت عليها هيحصل مفاجآت في حياتك عايزينك انت تكتشفها ما ننساش ابدا كنت عند الشيخ يعقوب وانا طالب وقاعد عنده في المسجد قال لي استغفر ربنا النهاردة خمس تلاف مرة. عملتهم رجعت لما رجعت بقى المنصورة هنا فوجئت ان حاجات غريبة بتحصل لي
بس للاسف ايام ما فهمتش اللي حصل ده حصل ايه. بعد عدى السنين بقى فهمت ان ده كان بسبب الاستغفار. فاوعى تضيع اه اه الاستغفار في حياتك اوعى تضيع انتم عارفين الاثر بتاع الامام احمد لما راح آآ بلد وجيه يدخل المسجد يبات فيه عامل المسجد اللي ماسك المسجد
ما رضاش. فالجرجر الامام احمد من رجليه برة والدنيا بتشتي برة معدي واحد قال له تعال ابات عندي مش عارف ده مين اصلا. فطلع خباز الراجل قعد يخبز طول الليل ويستغفر يستغفر يستغفر
فالامام احمد طول الليل الراجل عايز يستغفر فقال له انا شايفك طول الليل بتستغفر. قال له انا كده بقى لي عشرين سنة. طول الليل احضر الخبز واستغفر. قال له طب ربنا عمل لك ايه بقى بالاستغفار
فردة الامام احمد فاهم ان مش هتعمل طاعة الا وهتاخد ايه اثر في الدنيا قبل الاخرة. زي ما مش هتعمل معصية ومش هتاخد عقوبة في الدنيا قبل الاخرة. الا ان استغفرت ربنا ربنا يغفر لنا
ما فيش دعوة دعيت ربنا بها الا وربنا استجابها لي. الا دعوة واحدة. قال له ايه؟ قال له ان ارى الامام احمد ابن حنبل. قال له انا احمد ابن حنبل والله
لقد جررت اليك جرا. انا اتجريت عشان اوصل لك. سبحانك اللهم وبحمدك اشهد ان لا اله الا انت استغفرك واتوب اليك